1991R3925 — DA — 20.11.2003 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

RÅDETS FORORDNING (EØF) Nr. 3925/91

af 19. december 1991

om afskaffelse af kontrol og formaliteter gældende for håndbagage og indchecket bagage tilhørende personer, der foretager en flyvning inden for Fællesskabet, samt for bagage tilhørende personer, der foretager en overfart ad søvejen inden for Fællesskabet

RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 100 A, under henvisning til forslag fra Kommissionen ( 1 ), i samarbejde med Europa-Parlamentet ( 2 ), under henvisning til udtalelse fra Det Økonomiske og Sociale Udvalg ( 3 ), og ud fra følgende betragtninger: ud fra følgende betragtninger: Der fastsættes i Traktatens artikel 8A, at det indre marked indebærer et område uden indre grænser med fri bevægelighed blandt andet for varer; i denne forbindelse indtager lufthavne og søhavne en særlig stilling, da de både kan være ydre grænse og indre grænse; anvendelse af princippet om fri bevægelighed bør ikke desto mindre føre til en afskaffelse af kontrollen med håndbagage og indchecket bagage tilhørende personer, der foretager en flyvning inden for Fællesskabet, samt med bagage tilhørende personer, der foretager en overfart ad søvejen inden for Fællesskabet; en flyrejse kan omfatte en række på hinanden følgende flyvninger, dels i Fællesskabet og dels uden for dette; visse flyvninger skal behandles under hensyntagen til de praktiske behov i forbindelse med organisering af kontrollen og til den internationale konkurrence; der skal fastsættes særlige bestemmelser for disse tilfælde; søtransport kan omfatte flere typer rejser; der skal fastsættes særlige bestemmelser for visse specifikke tilfælde af søtransport; de særlige bestemmelser skal anvendes med forbehold af sikkerhedskontrollen; medlemsstaterne skal dog have mulighed for at træffe særlige foranstaltninger, der er forenelige med fællesskabsretten, med henblik på at foretage kontrol af exceptionel karakter navnlig for at forhindre kriminel virksomhed, især i forbindelse med terrorisme, narkotika og ulovlig handel med kunstværker — UDSTEDT FØLGENDE FORORDNING:

Artikel 1

1. Med forbehold af artikel 3, 4 og 5 foretages der ingen kontrol eller andre formaliteter:

— med hensyn til håndbagage og indchecket baggage tilhørende personer, der foretager en flyvning inden for Fællesskabet

— med hensyn til bagage tilhørende personer, der foretager en overfart ad søvejen inden for Fællesskabet.

2. Denne forordning finder anvendelse med forbehold af:

— den sikkerhedskontrol, som medlemsstaternes myndigheder, de ansvarlige i havne og lufthavne eller transportvirksomheder foretager

— kontrol i forbindelse med forbud eller restriktioner, som medlemsstaterne fastsætter, forudsat de er i overensstemmelse med de tre Traktater om Oprettelse af De Europæiske Fællesskaber.

Artikel 2

I denne forordning forstås ved:

1) fællesskabslufthavn: enhver lufthavn beliggende inden for Fællesskabets toldområde

2) international lufthavn i Fællesskabet: enhver fællesskabslufthavn, hvor der efter tilladelse fra de kompetente myndigheder kan afvikles flytrafik med tredjelande

3) flyvning inden for Fællesskabet: et luftfartøjs passage fra en lufthavn til en anden inden for Fællesskabet uden mellemlanding, og som hverken påbegyndes eller afsluttes i en lufthavn i et tredjeland

4) fællesskabshavn: enhver havn beliggende inden for Fællesskabets toldområde

5) overfart ad søvejen inden for Fællesskabet: et skibs direkte passage fra en havn til en ande inden for Fællesskabet, hvorved der regelmæssigt sikres forbindelse mellem to eller flere bestemte fællesskabshavne

6) lystfartøjer: private fartøjer til rejser, hvor ruten fastsættes ud fra brugernes ønsker

7) privat- eller forretningsfly: private luftfartøjer til rejser, hvor ruten fastsættes ud fra brugernes ønsker.

Artikel 3

Kontrol af og formaliteter for:

1) håndbagage og indchecket bagage tilhørende personer, der rejser med et luftfartøj, som kommer fra en lufthavn i et tredjeland, og som efter mellemlanding i en fællesskabslufthavn skal fortsætte flyvningen til en anden fællesskabslufthavn, foretages i sidstnævnte lufthavn, forudsat at denne er en international lufthavn i Fællesskabet

2) håndbagage og indchecket bagage tilhørende personer, der rejser med et luftfartøj, som mellemlander i en fællesskabslufthavn, inden det fortsætter flyvningen til en lufthavn i et tredjeland, foretages i afgangslufthavnen, forudsat at denne er en international lufthavn i Fællesskabet

3) bagage tilhørende personer, der benytter en forbindelse ad søvejen, som indebærer flere på hinanden følgende strækninger, og som varetages af et og samme skib, der påbegynder eller afslutter rejsen i en havn i et tredjeland eller anløber en sådan havn undervejs, foretages i den havn, hvor denne bagage alt efter tilfældet bringes om bord eller fra borde.

Artikel 4

Kontrol af og formaliteter for bagage tilhørende personer, der benytter:

1) lystfartøjer, foretages i enhver fællesskabshavn, uanset hvorfra disse fartøjer kommer, eller hvilket bestemmelsessted de har

2) privat- eller forretningsfly, foretages: — i den første lufthavn, som luftfartøjet ankommer til, og som skal være en international lufthavn i Fællesskabet for flyvninger, der udgår fra en lufthavn i et tredjeland, når bestemmelsesstedet for flyvningen efter mellemlanding er en anden fællesskabslufthavn — i den sidste internationale lufthavn i Fællesskabet for flyvninger, der udgår fra en fællesskabslufthavn, når luftfartøjets bestemmelsessted efter mellemlanding er en lufthavn i et tredjeland.

Artikel 5

Bortset fra særlige tilfælde, der fastsættes efter fremgangsmåden i artikel 8, skal kontrol af og formaliteter for:

1) indchecket bagage, som ankommer til en fællesskabslufthavn om bord i et luftfartøj fra en lufthavn i et tredjeland, og som i fællesskabslufthavnen omlades i et andet luftfartøj, der foretager en flyvning inden for Fællesskabet, foretages i ankomstlufthavnen for flyvningen inden for Fællesskabet, forudsat at denne er en international lufthavn i Fællesskabet

2) indchecket bagage, som i en fællesskabslufthavn er anbragt om bord i et luftfartøj, der foretager en flyvning inden for Fællesskabet, med henblik på i en anden fællesskabslufthavn at blive omladet i et luftfartøj med en lufthavn i et trejdeland som bestemmelsessted, foretages i afgangslufthavnen for flyvningen inden for Fællesskabet, forudsat at denne er en international lufthavn i Fællesskabet

3) bagage, som ankommer til en fællesskabslufthavn om bord i et rute- eller charterfly fra en lufthavn i et tredjeland, og som i fællesskabslufthavnen omlades i et privat- eller forretningsfly, der foretager en flyvning inden for Fællesskabet, foretages i rute- eller charterflyets ankomstlufthavn

4) bagage, som i en fællesskabslufthavn er anbragt om bord i et privat- eller forretningsfly, der foretager en flyvning inden for Fællesskabet, med henblik på i en anden fællesskabslufthavn at blive omladet i et rute- eller charterfly med en lufthavn i et trejdeland som bestemmelsessted, foretages i rute- eller charterflyets afgangslufthavn.

Artikel 6

1. Der nedsættes et udvalg for fri bevægelighed for bagage tilhørende fly- eller skibspassagerer, i det følgende benævnt »udvalget«, der består af repræsentanter for medlemsstaterne, og som har en repræsentant fra Kommissionen som formand.

▼M1 —————

▼B

Artikel 7

Udvalget kan behandle ethvert spørgsmål om anvendelsen af denne forordning, som forelægges det af formanden, enten på dennes eget initiativ eller på anmodning af en medlemsstats repræsentant.

▼M1

Artikel 8

1. De nødvendige bestemmelser med henblik på anvendelsen af denne forordning vedtages efter proceduren i stk. 2.

2. Når der henvises til denne artikel, anvendes artikel 5 og 7 i afgørelse 1999/468/EF ( 4 ), jf. dennes artikel 8.

Perioden i artikel 5, stk. 6, i afgørelse 1999/468/EF fastsættes til tre måneder.

3. Udvalget vedtager selv sin forretningsorden.

▼B

Artikel 9

1. Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. januar 1993.

2. Inden den 1. oktober 1992 tager Rådet denne forordning op til fornyet behandling på grundlag af en rapport fra Kommissionen om de hidtil opnåede resultater i forbindelse med harmoniseringen af de bestemmelser vedrørende gennemførelsen af det indre marked, der er nødvendige for en korrekt anvendelse af denne forordning, herunder navnlig bestemmelserne om ophævelse af begrænsningerne vedrørende rejsendes afgiftsfritagelse i forbindelse med rejser inden for Fællesskabet. Rapporten ledsages af eventuelle forslag, som Rådet træffer afgørelse om med kvalificeret flertal.

Denne forordning er bindende i alle enkeltheder og gælder umiddelbart i hver medlemsstat.

( 1 ) EFT nr. C 212 af 25. 8. 1990, s. 8.

( 2 ) EFT nr. C 106 af 22. 4. 1991, 80, og EFT nr. C 326 af 16. 12. 1991.

( 3 ) EFT nr. C 60 af 8. 3. 1991, s 12.

( 4 ) Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen (EFT L 184 af 17.7.1999, s. 23).